Vóze pasiva

El **pasivo** o **vóxe pasiva** de un verbo el serve par raprexentar come sojeto el pasiente de l'asion, o sia in altre parołe el serve par dar piasè vixibiłità (ingl. *prominence*) al pasiente raprexentàndoło come sojeto invese de łasarlo in fin de fraxe come conpleménto. L'ator o conpleménto d'agente invese el pol anca no èserghe inte ła fraxe.

El pasivo no'l ghe xe mìa in tute łe łéngue.

Un exenpio de pasivo in vèneto:
* **pasivo:** Ła ua ła xe ndà/stà vendùa tuta (l'atension ła va su *ła ua* e se ciapa propio *ua* come pónto de partensa de ła fraxe, mentre no se sa gnanca ci che el ga vendùa)
* **ativo :** I ga vendù tuta ła ùa (se dixe che l'ua l'è stà vendùa ma se parte riferèndose a calcheduni che el ga vendùa: *i* ła ga vendùa)

In vèneto i tenpi conposti (pasà, trapasà, fut.conposto) i fa el pasivo co l'auxiłiar ***èser stà''' + part.pasà'' e i tenpi sènplisi (prexente, inparfeto, futuro) i fa el pasivo co l'auxiłiar ***vegner** + part.pasà'': 
* **pasivo pasà:** (ła ua) ła xe stà vendùa tuta, (ła porta) l'è stà verta
* **pasivo prex:** (ła ua) ła vien vendùa tuta, (ła porta) ła vien verta
 
In vèneto, l'auxiłiar èser coi tenpi sènplisi, invese, el ga soło vałor [[agetivo|agetivałe]] e no l'è mìa un pasivo vero: in "ła porta ła xe verta" el partisipio "verta" el fa da agetivo che esprime soło un stato come "ła porta ła xe rósa" e no se trata miga de n'asion vera. Istéso, "ła porta ła xe sarà" el xe un pasivo finto andove che el partisipo "sarà/serà" el fa da agetivo che esprime na situasion e nò na asion. Defati se pol domandar ''Come xe£a? verta. Come xe£a? rósa. Com'èla? sarà. Com'èla? granda...'' ma no se pol mai dir ''*Come vienla? verta. *Come xe£a stà? vendùa''.

In vèneto, donca:
* **pasivo prex. vero** (pasivo dinàmico): ła porta ła vien verta/sarà = ingl. the door is open**ed**'/closed
* **fórma agetivałe** (pasivo stàtico): ła porta ła xe verta/sarà = ingl. the door is open/closed

L'exenpio ingléxe co "open" el juta parché se véde che inte el primo caxo ghe xe ła final ''-ed'' tìpica de verbi, mentre inte el secóndo caxo ła manca visto che ghe xe n'agetivo.

L' **ingléxe** el dòpara senpre el verbo ''to be'' par far tuti i pasivi sia sènplisi che conposti e anca par łe costrusion agetivałi:

* **pasivo:** The boy has been rescued (se parte dal tóxo che xe stà salvà)
* **ativo :** They/Some people/Three men have rescued the boy (se parte col riferiménto a calcheduni che ga salvà el tóxo)
* **pasivo:** The door ''is'' closed by the guard every day (ła porta ła vien sarà ogni dì da ła guardia)
* **agetivo:** The door ''is'' closed (ła porta l'è sarà, ła xe serà)

Anca in **itałian** el verbo ''èser'' el va ben sia par i pasivi veri sia par łe fórme agetivałi, seben che i pasivi i abia anca l'auxiłiar ''venire'':

* **pasivo:** L'albero ze stato abbattuto (l'àlbaro l'è stà tirà zo/do)
* **ativo :** Hanno abbattuto l'albero (i ga/à tirà zo l'àlbaro)
* **pasivo:** La porta ''è'' aperta ogni dì da un comando a distanza (ła porta ła vien verta tuti i dì co un tełecomando) = ingl. The door is open''ed''
* **agetivo:*' La porta *è* aperta (ła porta ł'è/ła xe verta) = ingl. The door is open

In itałian i pasivi co *èser* i se uxa soratuto inte i scriti e inte i discursi uficiałi, mentre *venire'' (la porta viene aperta ogni dì) l'è tìpico de ła parlada.